બંને વચ્ચે જો કોઇ વાત મતભેદ હોય તો બેસીને તેનો ઉકેલ લાવો નહીં કે બંને ઝઘડો કરો. એકબીજાને જેટલો વધુ સમય આપશો એટલુ જ બંને વચ્ચે બોન્ડીંગ મજબૂત બનશે. એકબીજાને સમય આપવાની સાથે સાથે એકબીજાની પસંદગીને પણ સમજો. પેરેન્ટ્સ ઘણી વખત બિઝી શેડ્યુલને લઇને એકબીજાની પસંદગીને હસવામાં કાઢી દેતા હોય છે અને ઘણીવાર અજાણતા પણ એકબીજાની અવગણના કરે છે કે મજાક ઉડાવતા હોય છે. જ્યારે આવી પરિસ્થિતિનું નિર્માણ થાય ત્યારે રિલેશન નબળા પડતા જાય છે. તેથી પાર્ટનરને તેની પસંદગી માટે છૂટ આપો અને પસંદગીને સમજો અને રીસ્પેક્ટ આપો. તમે રાહ ન જુઓ કે પહેલા એ વાત કરે પછી હું વાત કરુ, વાત કરવા માટે કોઇ સમય કે કોઇ પ્રસંગની રાહ ન જુઓ. પાર્ટનર સાથે ઘરના બજેટની, ફેમિલીની, પેરેન્ટિંગ, વેકેશન એ તમામ વિશે ચર્ચા કરો. જો તમે આ રીતે રહેવાનુ ચાલુ કરી દેશો તો ચોક્કસપણે તમે બાળક, પતિ અને પરિવારને ખૂબ સારી રીતે સાચવી શકશો.